12. ΝΟΜΟΣ υπ’ άριθ. 538 της 8/11 Φεβρ.1977 (ΦΕΚ Α΄39)  Περί συστάσεως θέσεων τεχνικού προσωπικού επί σχέσει ιδιωτικού δικαίου αορίστου χρόνου παρά τω Υπουργείω Εσωτερικών.  Άρθρ.1.-1.Συνιστώνται παρά τω Υπουργείω Εσωτερικών αι κάτωθι θέσεις τεχνικού προσωπικού επί σχέσει ιδιωτικού δικαίου αορίστου χρόνου.  (Αντί γιά τη σελ 62,01(δ) Σελ,62,01(ε) Τεύχος Ε11- Σελ.51 α)50 θέσεις Υπομηχανικών πτυχιούχων Ανωτέρας Δημοσίας Τεχνικής Σχολής Υπομηχανικών της ημεδαπής ή ετέρας ισοτίμου Σχολής της ημεδαπής ή αλλοδαπής. β)100 θέσεις Εργοδηγών Πτυχιούχων Μέσων Επαγγελματικών και Τεχνικών Σχολών της ημεδαπής ή αλλοδαπής. 2.Αι συνιστώμεναι θέσεις κατανέμονται εις τας τεχνικάς υπηρεσίας Δήμων και Κοινοτήτων των νομαρχιών και τας υπηρεσίας εσωτερικών των επαρχείων δι’ αποφάσεως του Υπουργού Εσωτερικών δημοσιευομένης διά της Εφημερίδος της Κυβερνήσεως επί τη βάσει των εκάστοτε υπηρεσιακών αναγκών. 3.Η εις τάς ανωτέρω θέσεις πρόσληψις προσωπικού της κατά την κρίσιν του οικείου Νομάρχου αναγκαιούσης ειδικότητος ενεργείται δι’ αποφάσεως τούτου. Τα προσόντα, η διαδικασία προσλήψεως και επιλογής αυτού, ως και πάσα αναγκαία λεπτομέρεια, καθορίζονται διά Π.Δ/τος εκδιδομένου προτάσει των Υπουργών Προεδρίας Κυβερνήσεως και Εσωτερικών. Αι αποδοχαί ως και λοιπαί αποζημιώσεις του υπό του παρόντος προβλεπομένου προσωπικού καθορίζονται κατά τας διατάξεις του Ν.Δ.1198/1972 «περί του τρόπου ρυθμίσεως των όρων αμοιβής και εργασίας του επί σχέσει εργασίας ιδιωτικού δικαίου προσωπικού του δημοσίου κλπ», ως αύται εκάστοτε ισχύουν. 4.Τα του πειθαρχικού δικαίου του υπό του παρόντος διεπομένου προσωπικού καθορίζονται κατά τα υπό των διατάξεων του άρθρ. 25 του Νόμ.417/1976 «περί επαναφοράς εν ισχύι των πειθαρχικών διατάξεων του Υπαλληλικού Κώδικος και περί τροποποιήσεως και συμπληρώσεως αυτών» προβλεπόμενα. 5.Η καταγγελία της συμβάσεως των βάσει του παρόντος προσλαμβανομένων ενεργείται κατά τας περί καταγγελίας συμβάσεων εργασίας αορίστου χρόνου διατάξεις, εις τους εκ τούτων δε απολυομένους καταβάλλεται αποζημίωσις κατά τας διεπούσας το επί σχέσει ιδιωτικού δικαίου προσωπικόν του δημοσίου διατάξεις. Άρθρ.2.-Τεχνικοί υπάλληλοι, προσληφθέντες δυνάμενοι των διατάξεων του Ν.Δ. 435/1970 «περί προσωρινής προσλήψεως προσωπικού επί σχέσει ιδιωτικού δικαίου εις τας τεχνικάς υπηρεσίας δήμων και κοινοτήτων, πρός κάλυψιν επειγουσών αναγκών», ως ετροποποιήθη υπό του Ν.Δ 1083/1971 και 243/1973, ως και του Νόμ.57/1975 «περί παρατάσεως της ισχύος του Ν.Δ 435/1970» και υπηρετούντες κατά την 31ην Δεκ. 1976 καταλαμβάνουν αυτοδικαίως, αντιστοίχους πρός τα προσόντα των θέσεις εκ των συνιστωμένων διά της παρ. 1 του προηγουμένου άρθρου. Αι συμβάσεις των εκ τούτων υπηρετούντων κατά την ως άνω ημερομηνίαν επί σχέσει ωρισμένου χρόνου μετατρέπονται αφ’ ης έληξαν εις τοιαύτας αορίστου χρόνου. Σελ.62,02(ε) Τεύχος Ε11- Σελ.52 Άρθρ.3.-Συμβάσεις των κατά την 31ην Δεκ.1976 υπηρετούντων διπλωματούχων μηχανικών, προσληφθέντων δυνάμει των διατάξεων του Ν.Δ.435/1970 και Νόμ.57/1975, αι οποίαι έληξαν την αυτήν ως άνω ημερομηνίαν, παρατείνονται μέχρι της 31ης Δεκ.1978. Ο χρόνος λήξεως των συμβάσεων των διπλ. μηχανικών του άνω άρθρου παρατάθηκε  μέχρι 31 Δεκ. 1980 με τον Νόμ.923/1979 (ΦΕΚ Α΄131). Άρθρ.4.-Η ισχύς του παρόντος, εκτός εάν άλλως εν αυτώ ορίζεται, άρχεται από της δημοσιεύεσεώς του διά της Εφημερίδος της Κυβερνήσεως. 